Откриха труп на мъж в барака край Разград
Начало > Разград > Откриха труп на мъж в барака край Разград
12:22, 15 яну 20 / Крими 25 604 Автор: Topnovini
Труп на мъж е намерен днес в околностите на Разград. Започнал е оглед на местопроизшествието, съобщиха от прокуратурата. По случая е образувано досъдебно производство по член 115 от НК, което се ръководи от Окръжната прокуратура в Разград.
Черепът на мъжа е оглозган от животни. Тялото е открито в примитивна барака в лозови масиви край Разград.
Самоличността на мъжа се уточнява. Преди няколко дни хора са подали информация, че от известно време не са забелязвали мъж на 71 години, който живеел самотно в околността.
Действията по разследването продължават за установяване на причините и обстоятелствата, при които е настъпила смъртта. Окръжната прокуратура в Разград е назначила съдебномедицинска експертиза-аутопсия на намереното тяло.
труп барака мъж самоличност открит прокуратура полиция